CELEX: 32015R0050
Language: et
Date: 2015-01-14 00:00:00
Title: Komisjoni rakendusmäärus (EL) 2015/50, 14. jaanuar 2015 , millega muudetakse nõukogu määruse (EÜ) nr 32/2000 I lisa, et võtta kasutusele GATTiga seotud uued liidu tariifikvoodid šokolaadi, suhkrukondiitritoodete ja küpsiste puhul

15.1.2015   
            
            
               ET
            
            
               Euroopa Liidu Teataja
            
            
               L 9/20
            
         KOMISJONI RAKENDUSMÄÄRUS (EL) 2015/50,
   14. jaanuar 2015,
   millega muudetakse nõukogu määruse (EÜ) nr 32/2000 I lisa, et võtta kasutusele GATTiga seotud uued liidu tariifikvoodid šokolaadi, suhkrukondiitritoodete ja küpsiste puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 1999. aasta määrust (EÜ) nr 32/2000, millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95, (1) eriti selle artikli 9 lõike 1 punkti b esimest taanet,
   ning arvestades järgmist:
   
               (1)
            
            
               Määrusega (EÜ) nr 32/2000 avati liidu GATTiga seotud tariifikvoodid, mida kasutatakse tollideklaratsioonide aktsepteerimise kuupäevade kronoloogilises järjekorras, ja sätestati nende haldamine.
            
         
               (2)
            
            
               Otsusega 2014/116/EL (2) kiitis nõukogu heaks Euroopa Liidu ja Hiina Rahvavabariigi vahelise kirjavahetuse vormis lepingu, milles käsitletakse vastavalt 1994. aasta üldise tolli- ja kaubanduskokkuleppe (GATT) XXIV artikli lõikele 6 ja XXVIII artiklile kontsessioonide muutmist Bulgaaria Vabariigi ja Rumeenia loendis nende Euroopa Liiduga ühinemise käigus.
            
         
               (3)
            
            
               Selles kirjavahetuse vormis lepingus on sätestatud uued iga-aastased šokolaadi, suhkrukondiitritoodete ja küpsiste tariifikvoodid. Uute iga-aastaste tariifikvootide rakendamiseks on vaja muuta määrust (EÜ) nr 32/2000.
            
         
               (4)
            
            
               Kõnealune kirjavahetuse vormis leping jõustus 1. juulil 2014, mistõttu tuleks hakata käesoleva määruse vastavat osa kohaldama samast kuupäevast.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 32/2000 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. juulist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 5, 8.1.2000, lk 1.
   
      (2)  Nõukogu otsus 2014/116/EL, 28. jaanuar 2014, Euroopa Liidu ja Hiina Rahvavabariigi vahelise kirjavahetuse vormis lepingu, mis käsitleb vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII kontsessioonide muutmist Bulgaaria Vabariigi ja Rumeenia loendis nende Euroopa Liiduga ühinemise käigus, sõlmimise kohta (ELT L 64, 4.3.2014, lk 1).
   
      LISA
      Määruse (EÜ) nr 32/2000 I lisasse lisatakse järgmised read:
      
         
                     „09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Šokolaad
                  
                  
                     1. juuli – 30. juuni
                  
                  
                     2 026 tonni
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Suhkrukondiitritooted (sh valge šokolaad), mis ei sisalda kakaod
                  
                  
                     1. juuli – 30. juuni
                  
                  
                     2 289 tonni
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Muud kui kuivikleivad, piparkoogid jms, magusad küpsised, vahvlid, kuivikud jms, röstitud leiva- ja saiatooted
                  
                  
                     1. juuli – 30. juuni
                  
                  
                     409 tonni
                  
                  
                     40”